**ELŐTERJESZTÉS**

Tiszavasvári Város Önkormányzata Képviselő-testületének

2017. február 15-én tartandó rendes ülésére

Az előterjesztés tárgya: **A helyi önkormányzat könyvtári és közművelődési érdekeltségnövelő támogatásának igénylése**

Melléklet: -

A napirend előterjesztője: Dr. Fülöp Erik polgármester

Az előterjesztést készítette: Kiss Brigitta

Az előterjesztés ügyiratszáma: TPH/903-2/2018

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 2. sz. mell. 3.2.8. pont |
| Pénzügyi és Ügyrendi Bizottság | SZMSZ 4. sz. mell. 6.1 pont |

Az ülésre meghívni javasolt szervek, személyek:

|  |  |
| --- | --- |
| Kulcsár Lászlóné | Városi Könyvtár vezetője |
| Bohács József | Egyesített Közművelődési Intézmény és Könyvtár vezetője |
|  |  |
|  |  |

Egyéb megjegyzés:

…………………………………………………………………………………….………………………………………………………………………………………………………………

Tiszavasvári, 2018. február 05.

**Kiss Brigitta**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 e–mail: tvonkph@tiszavasvari.hu**

Témafelelős: Kiss Brigitta

**E L Ő T E R J E S Z T É S**

**- a Képviselő-testülethez -**

**a helyi önkormányzat könyvtári célú érdekeltségnövelő támogatásának igényléséről**

**Tisztelt Képviselő-testület!**

Tiszavasvári Város Önkormányzata a korábbi években sikerrel pályázott az Önkormányzatok számára kiírt közművelődési és könyvtári érdekeltségnövelő pályázatokon, melyet az Egyesített Közművelődési Intézmény és Könyvtár technikai eszközkészletének bővítésére illetve a Városi Könyvtár állománygyarapítási keretének növelésére fordított.

A Magyarország 2018.évi központi költségvetéséről szóló törvényben minden évben, így 2018. évre vonatkozóan is elkülönítésre került egy meghatározott összeg a könyvtári és közművelődési érdekeltségnövelő támogatások finanszírozására, melynek mértékét a rendelkezésre álló saját forrás arányában állapítják meg.

A 2017. évi C törvény határozza meg a könyvtári, illetve közművelődési támogatás rendjét.

A törvény 3. melléklet II/4-es pontja szerint a települési önkormányzat pályázati úton támogatás igényelhet az általa fenntartott közművelődési intézmény vagy közösségi színtér technikai, műszaki eszközállományának, berendezési tárgyainak gyarapítására, épületének karbantartására, felújítására. Az az önkormányzat, amelynél a vállalt önrész szerinti támogatás számított összege nem éri el a 100 000 forintot, nem részesülhet támogatásban.

A törvény 2. mellékletének IV/1 pontjának i) bekezdése alapján nyilvános könyvtárat fenntartó települési önkormányzatot vissza nem térítendő támogatás illeti meg a települési nyilvános könyvtár állománygyarapítására és a nyilvános könyvtár technikai, informatikai, műszaki eszközeinek, berendezési tárgyainak gyarapítására. A támogatás összegét a települési nyilvános könyvtárat, illetve megyei hatókörű városi könyvtárat fenntartó önkormányzatok által a 2017. évben a saját bevételeik terhére biztosított állománygyarapításra fordított összegek (a továbbiakban: 2017. évi önkormányzati hozzájárulás) arányában kell megállapítani. Nem részesülhet támogatásban az az önkormányzat, amelynél a támogatás számított összege nem éri el a 15 000 forintot.

A könyvtári célú érdekeltségnövelő támogatás benyújtására 2018. február 16-ig van lehetőség, míg a közművelődési érdekeltségnövelő támogatás benyújtásának határidejéről még nincs tudomásunk, de az előző évek tapasztalatai alapján tavasszal várható.

.

A 2018. évi költségvetési rendeletttervezetbe 200-200 ezer Ft összeget javasoltam tervezni, hogy nyertes pályázat esetén mindkét területre fel lehessen használni.

Kérem a Tisztelt Képviselő-testületet, hogy a pályázat benyújtásáról döntést hozni szíveskedjenek.

Tiszavasvári, 2018. február 05.

**Dr. Fülöp Erik**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2018. (II.15.) Kt. számú**

**határozata**

**a helyi önkormányzat 2018. évi könyvtári érdekeltségnövelő támogatásának**

**igényléséről**

Tiszavasvári Város Önkormányzata Képviselő-testülete

1. dönt arról, hogy Tiszavasvári Város Önkormányzata a könyvtári célú érdekeltségnövelő pályázaton részt vesz.
2. a 2018. évi költségvetési rendeletben – az intézmény jóváhagyott költségvetésén felül – 200e Ft összeget biztosít önerőként a pályázathoz.
3. kötelezettséget vállal arra, hogy a pályázaton elnyert és az önkormányzat által felajánlott összeget az Egyesített Közművelődési Intézmény és Könyvtár rendelkezésére bocsátja.

4) felkéri a város Polgármesterét, hogy gondoskodjon a pályázat elkészítéséről és határidőre történő benyújtásáról a Magyar Államkincstár Területi Igazgatósága felé.

**Határidő:** esedékességkor  **Felelős:** dr. Fülöp Erik polgármester

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2018. (II.15.) Kt. számú**

**határozata**

**a helyi önkormányzat 2018. évi közművelődési érdekeltségnövelő támogatásának igényléséről**

Tiszavasvári Város Önkormányzata Képviselő-testület

1. dönt arról, hogy Tiszavasvári Város Önkormányzata a közművelődési érdekeltségnövelő támogatásra pályázatot nyújt be.
2. kötelezettséget vállal arra, hogy a támogatási összeget és az önerőt az Egyesített Közművelődési Intézmény és Könyvtár /Tiszavasvári Szabadság tér 1./ rendelkezésére bocsátja technikai, műszaki eszközállományának, berendezési tárgyainak gyarapítása céljából.
3. a 2018. évi költségvetésében biztosítja a helyi közművelődési intézmény technikai, műszaki eszközállományának, berendezési tárgyainak beszerzéséhez szükséges saját forrást, amelynek összegét – az Egyesített Közművelődési Intézmény és Könyvtár költségvetésén felül - 200e Ft-ban határozza meg.

4) felkéri a város Polgármesterét, hogy gondoskodjon a pályázat elkészítéséről és határidőre történő benyújtásáról a Magyar Államkincstár Területi Igazgatósága felé.

**Határidő:** esedékességkor **Felelős:** dr. Fülöp Erik polgármester